Erich von Falkenhayn

Erich Georg Sebastian Anton von Falkenhayn (11. september 1861 – 8. aprill 1922) oli Preisi päritolu Saksa keisririigi jalaväekindral, kes oli Esimeses maailmasõja ajal 1914. aasta septembrist kuni 29. augustini 1916 Saksa kindralstaabi ülem.

7. juunist 1913 kuni 21. jaanuarini 1915 teenis ta Preisi sõjaministrina keiser Wilhelm II ja riigikantsler Theobald von Bethmann Hollwegi all.

Kindralstaabi juhi koha võttis ta üle Helmuth von Moltke nooremalt, kelle juhitud sissetung Prantsusmaale oli takerdunud pärast 1914. aasta septembri alul peetud Esimest Marne'i lahingut, mille sakslased kaotasid. Falkenhayn uskus, et sõja võitmisel on võtmetähtsus läänerindel Prantsusmaal, kus Saksamaa pidi kaitsepositsioone säilitades vastased välja kurnama. Ta oli vastu välimarssal Paul von Hindenburgi ja kindral Erich Ludendorffi plaanile korraldada pealetung idarindel, pidades rinnet perspektiivituks, keskendudes prantslaste vastu suunatud ründeoperatsiooni kavandamisele Verduni all, mis algas 21. veebruaril. Kuid kestnud edutu lahingu järel tagandas keiser Falkenhayni augustis ametist, määrates kindralstaabi uueks ülemaks agressiivsemat strateegiat pooldava Hindenburgi.

Kindralstaabist lahkumise järel võttis ta 6. septembril 1916 üle Transilvaanias paiknenud 9. armee ja viis selle augustis koos Dobruja kaudu ründavate August von Mackenseni vägedega edukale ühispealetungile Rumeenia vastu.9. juulil 1917 määrati ta Osmanite riigi relvajõudude 6. ja 7. armeest koosneva väegrupp Yldrimi komandöriks ning anti Osmanite maaväe välimarssali auaste. Siiski ei õnnestunud tal Siinani ja Palestiina kampaania käigus vältida Jeruusalemma vallutamist Briti kindrali Edmund Allenby juhitud Egiptuse ekspeditsioonivägede poolt 1917. aasta detsembris, mistõttu sai 1918. aastal väegrupi uueks juhatajaks Otto Liman von Sanders. 1918. aasta veebruaris sai temast idarindel võidelnud 10. armee ülem. Kui armee 1919. aasta veebruaris laiali saadeti, läks Falkenhayn erru.

Pärast armeekarjääri lõppu kirjutas ta mitmeid raamatuid, sh autobiograafia ja mitmeid sõjandusalaseid teoseid. Ta suri 1922. aasta aprillis Potsdami lähedal Lindstedti lossis.

 Autasud ja ordenid 

 Musta Kotka ordu rüütel (12. mai 1915)https://www.nytimes.com/1915/05/13/archives/kaiser-rewards-falkenhayn.html?searchResultPosition=3
 Pour le Mérite (16. veebruar 1915), koos Tammelehtedega (3. juunil 1915)
 Raudrist (1914), 1. ja 2. klass
 23px Braunschweigi hertsogkond: Heinrich Lõvi Kojaordu komandör (2. klass; 1906)"Hof- und Staatshandbuch des Herzogtums Braunschweig für das Jahr 1908". (1908). - Hof- und Staatshandbuch des Herzogtums Braunschweig (Vol. 1908). Meyer, lk 17.
 23px Badeni suurhertsogkond: Zähringeri Lõvi Ordu]] komandör (2. klass; 1907)"Großherzogliche Orden" – Hof- und Staats-Handbuch des Großherzogtum Baden (Vol. 1910), lk 202.
 23px Baieri kuningriik
 Max Jospehi Sõjalise Ordu komandör (26. juuni 1915)
 Sõjaliste teenete ordeni Rüütli Suurrist koos Mõõkadega
 23px Saksimaa kuningriik
 Alberti Ordu komandör (1. klass koos Mõõkadega)
 Püha Heinrichi Sõjalise Ordu rüütel

 Leopoldi keiserliku ordeni Suurrist (1914)"Ritter-Orden: Oesterreichsch-kaiserlicher Leopold-orden" – Hof- und Staatshandbuch der Österreichisch-Ungarischen Monarchie (Vol. 1918), lk 75.
 Püha Stefanuse Kuningliku Ungari Ordeni Suurrist (1915)"Ritter-Orden: Königlich-ungarischer St. Stephan-orden" – Hof- und Staatshandbuch der Österreichisch-Ungarischen Monarchie (Vol. 1918), lk 56.
 Kuldne Sõjaliste Teenete Medal "Signum Laudis" (11. oktoober 1916)
 Ernestiinide hertsogkonnad: Saksi-Ernestiini Kojaordu rüütel (1. klass)

 Viited 

 Välislingid 


Kategooria:Saksamaa kindralid Esimeses maailmasõjas
Kategooria:Preisi sõjaväelased
Kategooria:Saksa kirjanikud
Kategooria:Musta Kotka ordeni kavalerid
Kategooria:Raudristi kavalerid
Kategooria:Punase Kotka I klassi ordeni kavalerid
Kategooria:Sündinud 1861
Kategooria:Surnud 1922